[{"text_idx": "#000001", "text": "Yn o\u0302l y ffigyrau STEAM 2015 (a gynhyrchwyd ar gyfer Awdurdod Parc Cenedlaethol Eryri), cyfanswm y gwariant twristiaid oedd \u00a3475.69 miliwn (prisiau mynegai)."}, {"text_idx": "#000002", "text": "Mae\u2019r ffigwr hwn wedi cynyddu\u2019n sylweddol ers 2012, er bod y ffigwr 2015 yn is na\u2019r lefel brig o \u00a3493m a welwyd yn 2011. Gwelwyd gostyngiad yn 2012; tuedd a welir hefyd yn y setiau data penodol twristiaeth eraill yn y rhan hon. Gallai rhesymau posibl am y gostyngiad cyflym gynnwys y ffaith bod mis Ebrill a mis Mehefin 2012 ymysg y misoedd gwlypaf ers i gofnodion ddechrau, gyda llifogydd led led Cymru yn ystod mis Mehefin. Yn ogystal, roedd mis Gorffennaf yn is o ran lefelau cyfartalog o heulwen a lefelau uwch na\u2019r cyfartaledd o law."}, {"text_idx": "#000003", "text": "Roedd cynnydd bychan (5.5%) yng ngwariant ymwelwyr rhwng 2014 a 2015."}, {"text_idx": "#000005", "text": "Mae\u2019r siart isod yn rhoi dadansoddiad o wariant twristiaid ym Mharc Cenedlaethol Eryri ac mae\u2019n dangos mai\u2019r sector dwristiaeth fwyaf gwerthfawr yw\u2019r sector siopa. Canlyniad hyn oedd gwariant o tua \u00a3105 miliwn yn 2015, a oedd yn gynnydd o 4.8% o ffigyrau 2014."}, {"text_idx": "#000006", "text": "Mae\u2019r dadansoddiad o gategori\u0308au gwariant o fewn y Parc Cenedlaethol ar gyfer 2015 yn cael ei ddangos isod."}, {"text_idx": "#000008", "text": "Er nad y sector hamdden oedd y sector gros uchaf, fe welwyd y twf canrannol uchaf rhwng ei lefelau perthnasol yn 2014 a 2015 gyda chynnydd o 11.9%. Byddai\u2019n rhesymau posibl am hyn yn gallu bod yn sgil y cynnydd mewn lefelau o weithgareddau hamddena ar gael sydd ar gael bellach i dwristiaid yn ac o gwmpas y Parc (er enghraifft Bounce Below, Zip World, Tree Top Adventures, Surf Snowdonia, llwybrau beicio mynydd newydd ayyb)."}, {"text_idx": "#000009", "text": "Mae ffigyrau STEAM yn dangos fod 3.67 miliwn o ymwelwyr a\u0302 Pharc Cenedlaethol Eryri yn 2013. Mae\u2019r ffigwr hwn wedi bod yn gostwng ers 2009, pan welwyd 4.27 miliwn o ymwelwyr yn dod i\u2019r Parc. Mae hyn yn golygu fod gostyngiad o 14.1% wedi digwydd yn nifer yr ymwelwyr rhwng ffigyrau 2009 a 2013."}, {"text_idx": "#000010", "text": "Niferoedd ymwelwyr yn o\u0302l math o ymwelwyr"}, {"text_idx": "#000011", "text": "Mae ffigyrau yn dangos fod niferoedd ymwelwyr, sy\u2019n ymwelwyr sy\u2019n aros neu yn ymwelwyr sy\u2019n aros mewn lletai wedi eu gwasanaethu neu ddim yn cael eu gwasanaethu, wedi cynyddu fymryn ers 2009."}, {"text_idx": "#000013", "text": "Mae\u2019r ffigwr yn dangos bod oddeutu 10.25 miliwn o ddyddiau twristiaid wedi cael eu treulio yn y Parc Cenedlaethol yn 2015. Rhwng 2008 a 2015 fe amcangyfrifir fod tua 81.1 miliwn o ddyddiau twristiaid wedi cael eu treulio yn Eryri."}, {"text_idx": "#000014", "text": "Yn dilyn y tuedd a welwyd gyda niferoedd ymwelwyr, a fe wnaeth dyddiau ymwelwyr hefyd ostwng wedi 2011. Yn yr achos hwn fodd bynnag mae dyddiau ymwelwyr wedi cynyddu rhwng 2009 a 2011, cyn gostyngiad sylweddol rhwng 2011 a 2012. Fel y soniwyd eisoes, fe ellid dweud bod y gostyngiad hwn wedi digwydd am nifer o resymau. Mis Ebrill a mis Mehefin 2012 oedd y dyddiau gwlypaf iddynt fod ers i gofnodion ddechrau gael eu cadw, gyda llifogydd ar draws Cymru ym mis Mehefin. Yn ychwanegol at hynny, yr oedd mis Gorffennaf wedi gweld llai na\u2019r lefelau cyfartalog o haul a lefelau uwch na\u2019r lefelau cyfartalog o law."}, {"text_idx": "#000015", "text": "Roedd mymryn o gynnydd (0.4%) mewn dyddiau ymwelwyr rhwng 2012 a 2013 cyn 5.2% o gynnydd rhwng 2014 a 2015."}, {"text_idx": "#000016", "text": "Dyddiau ymwelwyr yn o\u0302l y math o ymwelwyr"}, {"text_idx": "#000017", "text": "Mae\u2019r tueddiadau a welir yn y ffigur (ar gyfer ymwelwyr yn aros neu ymwelwyr yn aros mewn lletai wedi eu gwasanaethu neu ddim yn cael eu gwasanaethu) yn gallu cael ei weld hefyd ar gyfer dyddiau ymwelwyr. Fodd bynnag fe wnaeth nifer y dyddiau ymwelwyr, yn nhermau ymwelwyr dydd, ostwng o 4% rhwng 2012 a 2013."}, {"text_idx": "#000018", "text": "Mae\u2019r dadansoddiad ar gyfer dyddiau ymwelwyr yn o\u0302l y math o ymwelwyr yn y Parc Cenedlaethol, ar gyfer 2015 yn cael ei ddangos isod."}, {"text_idx": "#000021", "text": "Cyflogaeth mewn Twristiaeth neu hamdden"}, {"text_idx": "#000022", "text": "Mae cyflogaeth yn y Parc Cenedlaethol heddiw yn cael ei nodweddu gan ddibyniaeth gref ar ystod gyfyngedig o weithgareddau, yn enwedig y sector gwasanaeth, amaethyddiaeth a thwristiaeth."}, {"text_idx": "#000023", "text": "Mae\u2019r arolygon STEAM sy\u2019n cael eu cyflawni yn flynyddol yng Ngogledd Cymru yn darparu ystod o wybodaeth am dwristiaeth yn y Parc Cenedlaethol gan gynnwys Cyflogaeth mewn Twristiaeth a Gwariant Twristiaid."}]